NaiveNeuron/SloPal huggingface dataset:
Valášek, Tomáš, poslanec NR SR (2021-11-30):
Veľká vďaka, pán predseda. Dovoľte mi predložiť návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Hlavným účelom návrhu zákona je upraviť zákon o sociálnom poistení tak, aby bol v súlade s Ústavou Slovenskej republiky. Ústava Slovenskej republiky garantuje, že nemožnosť vykonávať zárobkovú činnosť z dôvodu dlhodobej starostlivosti o dieťa počas zákonom stanovenej doby nesmie mať negatívny vplyv na primerané hmotné zabezpečenie v starobe. Napriek tomu toto je súčasný stav, ktorý nerieši ani aktuálne predložená legislatíva. Preto predkladáme opäť náš vlastný návrh, ktorý vysvetlím bližšie v rozprave. Pán predsedajúci, dovoľte mi týmto ukončiť časť predkladanie zákona a hlásim sa ako prvý do rozpravy.
Pellegrini, Peter, predseda NR SR (2015-06-24):
Panie poslankyne, páni poslanci, prosím, aby ste si pripravili karty, hlasovacie zariadenia. (Ruch v sále.) Ešte chvíľku, pán spravodajca, počkajte. Kolegyne, kolegovia, budeme pokračovať v prerušenom rokovaní hlasovaním o návrhu uznesenia k bodu 100 schváleného programu, je to riešenie migračných výziev, ktorým aktuálne čelí Európska únia (tlač 1628). Dávam slovo predsedovi výboru pre európske záležitosti pánovi poslancovi Ľubošovi Blahovi, aby uviedol hlasovanie. Nech sa páči, pán poslanec.
Laššáková, Jana, podpredsedníčka NR SR (2014-03-18):
Pani poslankyňa Gabániová.
Andreánsky, Ladislav, poslanec NR SR (2015-09-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 9. novembra 2015 a gestorský výbor do 10. novembra 2015.
Grendel, Gábor, podpredseda NR SR (2020-12-02):
Ďakujem pekne, pán predseda. Teraz ešte dám slovo spoločnému spravodajcovi, predsedovi výboru pre financie a rozpočet pánovi poslancovi Mariánovi Viskupičovi, aby informoval Národnú radu o výsledku rokovania výborov o tomto vládnom návrhu zákona a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2013-12-17):
Chcete reagovať pán poslanec? Nie. Do rozpravy sa prihlásil jeden z predkladateľov, pán poslanec Mičovský pekne využil, že, ale nech sa páči, pán poslanec.
Klus, Martin, poslanec NR SR (2018-05-16):
Ďakujem za slovo. Priznám sa, aj som trošku už stratený z toho, s čím vlastne momentálne máme dočinenia. Aj som chvíľku rozmýšľal, že či ako spolupredkladateľ tohto, nazvime to, že pozmeňujúceho návrhu si nemám sadnúť ako predkladateľ, ale predpokladám, že nájdete nejaký spôsob, pán predsedajúci, ako to vyriešiť. Ja by som snáď len na margo toho, čo povedala kolegyňa Anka Zemanová chcel poprosiť o podporu tohto návrhu zákona aj z environmentálnych dôvodov. Ono sa to síce na prvý pohľad nemusí zdať, ale otvorenie návrhu zákona napríklad na stránke nrsr.sk v praxi znamená, že sa vám stiahne súbor do počítača a keď takýchto stiahnutých súborov máte stovky, možno tisíce, tak to, samozrejme, vyvoláva náklady na nákup nejakého pevného disku alebo aspoň nejakého iného prenosného zariadenia alebo nejakej inej zálohy, ktorú musíte potom dodatočne spravovať a prípadne platiť. A práve preto, ten návrh bol postavený na tom, že jedným jednoduchým klikom sa vám náhľad zobrazí priamo v prehliadači a v prípade potreby si ho, samozrejme, viete stiahnuť. Ale ak sa vám tento náhľad nezobrazí, ale stiahne sa vám priamo na disk, tak to spôsobuje nielen technické komplikácie, ale ako hovorím, má to aj svoj environmentálny rozmer, a preto sme tento návrh predložili. Je úplne apolitický, a preto verím, že ho kolegyne a kolegovia poslanci podporia. Ďakujem pekne.
Petrík, Simona, poslankyňa NR SR (2018-09-18):
Ďakujem pekne. Jozef, ďakujem ti veľmi pekne za tento prejav, aj za, za to, že si spolupredkladateľom a že si nám pomáhal s týmto zákonom. Ja sa ešte krátko vrátim k tej byrokracii, aj keď si myslím, že to naozaj nie je tá najdôležitejšia časť tohto zákona, ale my sme si naozaj dali prácu, preto novelizujeme aj zákon o dani z príjmov, ako som spomínala, aby sme zamestnávateľov odbremenili od inej, menej potrebnej administratívy, čiže naozaj to bude, len nadviažem na kolegu Mihála, bude to len zakliknutie iných políčok, dokonca ich bude menej, ako ich je teraz, to zase nadväzujem na to školstvo. A zároveň si myslím, že keď takéto informačné povinnosti tieto rôzne typy zamestnávateľov zverejnia, tak naozaj môžu byť, môžu ukázať a môžu byť hrdí na to, že práve platové rozdiely nerobia, ak teda takí sú, ktorí naozaj na Slovensku takí sú. A myslím si, že aj v tom školstve, ako Zuzka ešte raz spomínala, vrátim sa k tomu, je tiež fajn vidieť, ako, ako na tom sú platy mužov a žien, pretože je úplne jedno, či je fyzikár muž alebo žena, ide predsa o to, kto učí tú fyziku lepšie a takže myslím si, že v tomto nejaké tie rozdiely by sa robiť nemali. No a čo sa týka ešte tej časti, kde hovoril Jožko o, o tých krajinách, kde je už tento alebo podobný zákon zavedený, naozaj tam sa v tých firmách udiali, udiali také veci, že tie firmy majú lojálnejších zamestnancov, majú nižšiu fluktuáciu, a tým pádom aj vyššiu kvalitu zamestnancov, ktorým sa nechce z takejto firmy odchádzať. Takže toto je jeden z naozaj veľmi pozitívnych vplyvov tohto zákona. Ďakujem.
Danko, Andrej, predseda NR SR (2018-05-10):
Poslanec Klus.
Sulík, Richard, predseda NR SR (2010-12-15):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Stankovi.
Glváč, Martin, podpredseda NR SR (2016-10-14):
Reagovať bude pán poslanec Klus, nech sa páči.
Vorobelová, Slavěna, poslankyňa NR SR (2023-03-22):
Ďakujem veľmi pekne za slovo. Ja len možno doplním a opýtam sa, že konečne boli vyslyšané tie hlasy ľudí z východného Slovenska. Pretože všetci dobre vieme, že východné Slovensko neustále upozorňuje či už petíciami, či už štrajkami, blokovaním ciest, pretože tá situácia je fakt neúnosná. Slovensko nie je predsa len Bratislava a celé toto plénum 150 poslancov by malo konečne zahlasovať za vec, ktorá urýchli budovanie diaľnic. Nepočula som zatiaľ ani jeden argument, že prečo nie. Čítala som stanovisko ministerstva financií, ktoré síce poukazuje, že sú tam nejaké nepravdivé tvrdenia a poukazuje na to, že ministerstvo výstavby by ušetrilo nemalé finančné zdroje, keby sa postupovalo tak ako doposiaľ. Všetci dobre vieme, že pri výstavbe diaľnic už išlo dolu vodou toľko peňazí, že myslím, že tento zákon neurobí žiaden iný škrt cez štátny rozpočet. Dúfam, že všetci podporíte tento návrh zákona. Ďakujem veľmi pekne.
V. Veteška, podpredseda NR SR: (2003-10-22):
S faktickou poznámkou sa hlási ako prvý pán poslanec Číž.
Glváč, Martin, podpredseda NR SR (2018-09-20):
Ďakujem. S faktickými poznámkami nikto. Pán poslanec Kubánek, nie, ďakuje. Končím, vyhlasujem rozpravu za skončenú. Pán navrhovateľ, nech sa páči, v krátkosti.
Paška, Pavol, predseda NR SR (2014-05-29):
Pán poslanec Novotný.
Sulík, Richard, predseda NR SR (2011-07-01):
Ďakujem. Vyhlasujem rozpravu za skončenú. Navrhovateľ chce zaujať stanovisko? (Reakcia navrhovateľa.) Nech sa páči.
Š. Kužma, poslanec: (2010-01-20):
Ono je to fakt, že je to takto drahšie. Je to aj rôznym iným systémom spoplatnenia, ale toto je realita. Vyštartuje z Humenného, skončí tam podľa jedného systému, podľa druhého. Je to aj tým, že Česi, ktorí majú dvakrát toľko ciest, tak ich majú 7-krát menej spoplatnených. Oni majú 200 km spoplatnených prvých ciest, my máme 1 500 spoplatnených, čiže tam je tento veľký problém. A v druhej veci. Čiže najlepšie je si tieto veci ako prepočítať a skutočne uvidíte, do akej zlej nevýhody konkurenčnej sa dostávame. My totiž nie sme izolovaní, nám dnes bez problémov, kto príde, akýkoľvek investor, tak príde s tým, že bol som v Maďarsku, bol som v Poľsku, idem tu, zisťujem, hej. Dostávame sa do znevýhodnenia podstatne väčších poplatkov a práve to je tá nevýhoda východného Slovenska, že na rozdiel od Trnavy nejde 30 km, keď vyváža za naše drahé poplatky, ale ide 450 – 500 km za tieto poplatky.
Dostál, Ondrej, poslanec NR SR (2016-10-26):
Ďakujem polovici zo šiestich reagujúcich za ich faktické poznámky. Zareagoval by som na pána poslanca Mizíka, ktorý pripomenul, že som tu prišiel so židovskou hviezdou, hlásim sa k rómskej národnosti a práve som obhajoval moslimov a nazval to schizofréniou. Pán poslanec Mizík, možno je to pre vás ťažko pochopiteľné, ale nie je to žiadna schizofrénia. Ja sa pozerám na ľudí ako na ľudí, rešpektujem ich ľudskú dôstojnosť a podľa toho k nim pristupujem. To je niečo, čo je pre vás zrejme nezrozumiteľné a nepochopiteľné, ale ja to tak vidím a nevidím v tom ani zrnko schizofrénie, naopak, vidím v tom niečo, ako niečo prirodzené, ako niečo, ako by sa mali správať všetci ľudia. Pán poslanec Marosz pripomenul rastúci extrémizmus v našej spoločnosti a rastúcu nenávisť. Problém, že sa na ľudské bytosti nepozeráme ako na ľudské bytosti, spomenul vo svojom vystúpení aj pán poslanec Viskupič, a ozaj ma tu prekvapuje spôsob, akým sa niektorí ľudia dokážu vyjadrovať o iných ľuďoch, ako dokážu ignorovať ich ľudskú dôstojnosť. A aby som pravdu povedal, vôbec ma to neprekvapuje pri fašistoch, tam to tak nejako očakávam, ale prekvapuje ma, že s takouto agendou prichádza Slovenská národná strana. Ak by bol predsedom SNS ešte stále Ján Slota, tak by som vôbec nebol prekvapený, lebo to mi tak zapadá do obrazu, ktorý mám o ňom vytvorený, ale pri pánovi Dankovi napriek všetkým výhradám ma to predsa len trochu prekvapuje a bol by som rád, keby ste ukázali, že ste už iná SNS ako SNS Jána Slotu.
Blanár, Juraj, podpredseda NR SR (2022-11-08):
Prezentujme sa a hlasujme o pozmeňujúcom návrhu, ako bol uvedený. (Hlasovanie.) Prítomných 133 poslancov, za 94, proti boli 12, zdržali sa 27, všetci hlasovali. Konštatujem, že tento návrh bol schválený. Nech sa páči, pán spravodajca.
Laššáková, Jana, podpredsedníčka NR SR (2014-01-30):
Pán poslanec Hraško, nech sa páči.
Petro, František, poslanec NR SR (2013-11-27):
Keďže sme hlasovali o pozmeňujúcich návrhoch zo spoločnej správy i o pozmeňujúcom návrhu z rozpravy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Vášáryová, Magdaléna, poslankyňa NR SR (2014-12-04):
Pán poslanec Hlina, ja tuším som ešte na vás nikdy nereagovala, ale tentoraz mi to nedá. Uvedomme si, prosím vás, že toto je historické zaťaženie Slovenska. My jednoducho neveríme systémovým riešeniam. My sa spoliehame na to, že máme Aničku alebo Fera v Bratislave na ministerstve. A toto je systém, ktorý SMER udržiava. Áno, keď budeš v Bratislave, Anička alebo Ferko, môžeš vydindať pre nás viacej. Môžeš nám doniesť viacej peňazí, ako budú mať v susednom meste, lebo tí nemajú Aničku a Fera v Bratislave. A s týmto súhlasím s pani poslankyňou Šípošovou. Je to nespravodlivé, a preto to nebude dlho trvať ani na Slovensku. Len ide o to, že kto to bude dlho udržiavať, tento historický moment. Je historicky zdôvodniteľný, pretože Slovensko nemalo svoj štát a tak ďalej a tak ďalej. Nie sme zvyknutí na systémové riešenia. Sme zvyknutí, že hľadáme, akým spôsobom si pomôžeme mimo systémového riešenia. Je to istý druh korupcie. Povedzme si to, ako to je. To znamená, nie, nebudeme sa spoliehať na to, že pre všetkých nastavíme rovnako podmienky, ale my si vybavíme, a, ľudia, vy nás voľte. A ľudia to aj volia, lebo ja som z vládnej strany, ja donesiem pre vás viacej. Je to systém korupcie, ale je v nás historicky, dlhodobo, dlhodobo. Aj z tých rečí, ktoré sa tu teraz vedú, je to jasné. To historické zaťaženie tu trčí mimoriadne viditeľne.
Pčolinský, Peter, podpredseda NR SR (2023-03-16):
Vzhľadom na to, že táto situácia bola v čase, keď som predsedal ja, poslanci, ktorí tu boli, tak veľmi dobre vedia, že som povedal pánovi poslancovi Sujovi, že je to zneužitie, je to zneužitie toho inštitútu procedurálneho návrhu a som ho upozornil, že predvolebnú kampaň nech si robí mimo tohto, čiže upozornil som pána poslanca. Nechal som ho dohovoriť, nakoľko ste sa tu viacerí vždy sťažovali, že tu odoberáme slovo, tak jednoducho povedzte si, čo chcete, ale následne aj my budeme ako predsedajúci na to reagovať. A ja vás chcem len poprosiť naozaj, nezneužívajte inštitút procedurálneho návrhu, pretože ani toto, pani poslankyňa, nebol procedurálny návrh, váš. (Potlesk.)
Hudacký, Ján, poslanec NR SR (2014-06-11):
Ďakujem pekne, pán predseda. Ja len chcem oznámiť členom výboru pre hospodárske záležitosti, že prerušená schôdza výboru bude pokračovať dnes o 12.00 hod. v miestnosti č. 150. Ďakujem pekne.
Bugár, Béla, podpredseda NR SR (2017-04-05):
Pán poslanec Baránik.
Bagačka, Michal, poslanec NR SR (2013-05-14):
Ďakujem pekne za slovo. Vážený pán predsedajúci, pán minister, dámy a páni, predkladám spoločnú správu výborov Národnej rady o výsledku prerokovania vládneho návrhu zákona o stavebných výrobkoch (tlač 389) v druhom čítaní. Výbor Národnej rady pre hospodárske záležitosti ako gestorský výbor k vládnemu návrhu zákona o stavebných výrobkoch (tlač 389) podáva Národnej rade podľa § 79 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady. Národná rada uznesením z 13. marca 2013 č. 495 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením zo 7. mája 2013 č. 212 a Výbor Národnej rady pre hospodárske záležitosti uznesením zo 7. mája 2013 č. 140. Z uznesení výborov Národnej rady pod bodom III vyplývajú pozmeňujúce a doplňujúce návrhy. Gestorský výbor odporúča o bodoch 1 až 19 hlasovať spoločne s odporúčaním schváliť ich. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky zákon o stavebných výrobkoch schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením zo 14. mája 2013 č. 161. Týmto uznesením výbor ma poveril predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem, pán predsedajúci, otvorte rozpravu.
P. Hrušovský, predseda NR SR: (2005-09-21):
Ľ. Lintner, poslanec: Ďakujem pekne. Ja len chcem poprosiť, pán predseda, aby sa o bode A a o bodoch B a C hlasovalo osobitne.
Grendel, Gábor, podpredseda NR SR (2022-06-23):
Opäť, pán poslanec, aj vás chcem poprosiť, priestor je na doplňujúcu otázku nie konštatovania. Otázka č. 8 sa zhoduje so 7, takže bola zodpovedaná. Deviatu otázku položil pán poslanec Šudík podpredsedníčke vlády a ministerke investícií, regionálneho rozvoja a informatizácie Slovenskej republiky Veronike Remišovej a otázka znie: „Pani ministerka, ešte 13. októbra minulého roka bolo ukončené podávanie žiadosti o poskytnutie príspevku z výzvy IROP-PO7-SC72-2021-74, ktorá bola vyhlásená 13. augusta minulého roka. Pokiaľ viem, do dnešného dňa nie je táto výzva vyhodnotená. Chcem sa opýtať, kedy dôjde k vyhodnoteniu výzvy, čo vyhodnotenie brzdí a zároveň či pripravuje ministerstvo ďalšie výzvy súvisiace s budovaním cyklotrás.“
Blaha, Ľuboš, podpredseda NR SR (2024-06-11):
Ďakujem pekne, pán minister. Teraz dávam slovo členovi výboru pre obranu a bezpečnosť poslancovi Michalovi Bartekovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
Viskupič, Marián, poslanec NR SR (2023-05-05):
Ďakujem pekne za slovo. Ešte raz začnem tým, áno, skutočne problém existuje, súhlasím s pánom podpredsedom, že teda rast cien potravín je vyšší ako v západnej Európe a teda Európska centrálna banka je jedna. Áno, jeden, jedna príčina je jej neblahé pôsobenie pod kvantitatívnym uvoľňovaním a potom je tu druhý základný rozdiel a to je to, tá konkurencia na trhu. Proste v tej západnej Európe je vyššia konkurencia, tak ako to aj pán Fico teraz správne povedal, a na Slovensku je nižšia. Preto si tie reťazce môžu dovoliť mať vyššie marže. No, je ich cca päť a ovládajú takmer celý trh. No ale teraz zasa máme dve možnosti, aby som povedal ako ďalej. Jedna je to, čo navrhujete, zakonzervovať aktuálnu slabú konkurenciu na trhu tým, že teda zaregulujete ceny a vlastne problém nám tu zostane buď väčší, alebo menší na dlhý čas. Alebo je druhá možnosť. Áno, tým, že na Slovensku je momentálne zaujímavá marža v potravinárstve, no tak treba, a to je tá úloha štátu, dopomôcť, aby sem prišiel nový reťazec, nové reťazce, vznikli malé podniky slovenské, zahraničné, akékoľvek, čo zvýši konkurenciu a dlhodobo teda zníži ceny potravín. No a tá úloha štátu, tá skutočná úloha štátu je tu tá, aby vlastne v aktuálnej problémovej situácii parametrami alebo teda možnosťami sociálneho systému sanoval situáciu tých, ktorí sú životne ohrození, to znamená zraniteľných skupín, a teda riešil to cielene, zmysluplne. Takto by to malo byť. A ešte stihnem jedno upresnenie. No, ten rozdiel vo výbere daní nie je 1,5 miliardy, ale dokonca až 2,4 medzi ´21/´22 a tu treba jasne poďakovať ľuďom, pretože ten dobrý výsledok vlaňajší, ten nízky deficit je zaplatený ľuďmi. To sú presne tie dane, odvody, všetko, čo zaplatili ľudia navyše. Tam patrí vďaka a to je ten... (Prerušenie vystúpenia časomerom.)
Laššáková, Jana, podpredsedníčka NR SR (2015-04-24):
Pán poslanec Švejna.
Bugár, Béla, podpredseda NR SR (2018-02-14):
Nech sa páči, prezentujme sa a hlasujme o postúpení tohto návrhu zákona do tretieho čítania. (Hlasovanie.) Prítomných 141, za 117, proti 17, zdržalo sa 7 poslancov. Konštatujem, že sme v treťom čítaní , preto otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Pán spravodajca.
Dostál, Ondrej, poslanec NR SR (2017-12-05):
Pani poslankyňa Kiššová, veľmi správne si upozornila na problém s ohrozením elektronických občianskych preukazov a zaručeného elektronického podpisu. Nemyslím si, že to možno bagatelizovať, ako sa o to pokúšali kolegovia, pretože to nie je vec toho, že my používame nejaké produkty od firmy Microsoft alebo sme zavesení na sociálnej sieti Facebook, toto je niečo, čo štát nariaďuje podnikateľom právnickým osobám ako povinné používanie, a potom sa ukáže, že sú v tom diery, že je to zneužiteľné a tie dôsledky naozaj môžu byť ďalekosiahle. Dúfajme, dúfajme, že nebudú. Ale to, čo je na tom politicky problematické, nie je ani ten samotný fakt, že došlo k nejakej chybe, že tam vznikla nejaká diera, lebo to sa, samozrejme, že môže stať. Problém je, že ministerstvo malo informáciu a celé mesiace s ňou nič nerobilo, nepracovalo na odstránení problému, o ktorom vedelo a o ktorom si muselo uvedomovať, že je to závažný problém. A ešte viac je presne to, o čom hovoril vo svojom vystúpení aj kolega Gábor Grendel, že minister tieto veci bagatelizuje. Miesto toho, aby sa postavil rovno ako chlap a povedal, že, áno, máme problém, ideme ho riešiť, stala sa chyba, tak sa tvári, že žiadny problém nie je. Presne takto to urobil v tomto prípade. A robí to aj v iných prípadoch a my nevieme, že v ktorom konkrétnom prípade je to len vecou takej povahy pána ministra, že on je taký vtipkár, tak bagatelizuje, v ktorom prípade kryje svojich podriadených, hoci by nemal, a v ktorom prípade kryje vlastné kšefty.
B. Bugár, podpredseda NR SR: (2004-12-01):
A dávam teraz slovo pánovi poslancovi Horváthovi a pripraví sa do rozpravy pán poslanec Blajsko.
Gál, Gábor, poslanec NR SR (2017-03-24):
Ďakujem pekne, pán predsedajúci.
Kaník, Ľudovít, poslanec NR SR (2010-09-07):
... že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mojš, Milan, poslanec NR SR (2019-05-13):
Ďakujem. Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory: Ústavnoprávny výbor, výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 17. júna 2019 a v gestorskom výbore do 18. júna 2019. Pán predsedajúci, prosím, otvorte rozpravu.
P. Hrušovský, predseda NR SR: (2004-01-22):
S. Husár, poslanec: Odporúčam neschváliť ho.
Pellegrini, Peter, predseda NR SR (2015-09-29):
Prezentujme sa a hlasujme o návrhu prideliť návrh zákona výboru, ako aj určiť príslušnú lehotu a gestorský výbor na prerokovanie. (Hlasovanie.) Prítomných 131 poslancov, za hlasovalo 129 poslancov, zdržali sa 2 poslanci. Konštatujem, že sme pridelili návrh zákona výborom, určili gestorský výbor, ako aj príslušné lehoty. Pokračujeme hlasovaním v prvom čítaní, ktoré uvedie pán poslanec Petro. Ide o návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač 1685, bod 100 schváleného programu). Nech sa páči.
Mihál, Jozef, podpredseda vlády a minister práce, sociálnych vecí a rodiny SR (2011-06-30):
Pán poslanec, ďakujem za otázku. Pred pár dňami som sa bol osobne presvedčiť na hrade Veľký Šariš, ako postupujú práce a ako vyzerá projekt, ktorý sme vymysleli v spolupráci s ministerstvom kultúry. A som veľmi rád, že to, čo som predbežne počul, sa na mieste potvrdilo. Stretol som tam dvadsať alebo tridsať ľudí, ktorí boli predtým nezamestnaní, a dnes pomocou tohto projektu získali prácu. Získali prácu v projekte, ktorý skutočne dáva zmysel. Nie je asi celkom vhodné, aby som tu teraz sám na seba hovoril nejakú tú sebachválu. Jednoducho odporúčam každému, kto má chvíľku čas a ide okolo Bánoviec nad Bebravou, aby sa zastavil na Uhrovci, resp. tí, čo niekedy navštívia alebo bývajú v Prešove, aby si urobili malý výlet na Veľký Šariš a presvedčili sa osobne, ako tieto projekty postupujú. Zdôrazňujem, že ide o pilotné projekty, sú to prvé dva hrady, ktoré takto v spolupráci dvoch rezortov chceme dať do poriadku so zmysluplným využitím zdrojov z európskych štrukturálnych fondov. A zrejme v budúcom roku budeme takto pokračovať a tento projekt sa rozšíri na ďalšie hrady, resp. historické pamiatky. Dnes je v rámci tohto projektu zamestnaných približne päťdesiatka nezamestnaných. Ide o pilotný projekt. Dá sa predpokladať a očakávať, že na budúci rok takto vznikne spolu okolo päťsto až šesťsto pracovných miest pre dlhodobo nezamestnaných. Čiže tento projekt ja zatiaľ hodnotím ako veľmi úspešný. Samozrejme, nepredbiehajme, ešte treba vyčkať, či sa tie pozitívne signály naozaj potvrdia. Ale som rád, že takto to hodnotia aj starostovia dotknutých obcí. Som rád, že takto to hodnotia aj dobrovoľníci, ktorí sa inak lopotili na týchto hradoch bez pomoci, a že je to naozaj práca, ktorá dáva zmysel. Rovnako, ako dáva zmysel projekt revitalizácie krajiny, projekt protipovodňových opatrení, ktorý už spomenula pani premiérka vo svojom príhovore, a ktorý v súčasnosti dáva prácu okolo päťtisícšesťsto predtým dlhodobo nezamestnaným. A podľa všetkých signálov, ktoré máme, by sme mali v lete, uprostred leta mať takto vytvorených spolu desaťtisíc pracovných miest. Znovu sa potvrdzuje aj v tomto prípade, že ide o zmysluplný projekt. Rozprával som sa so starostami v regióne Stará Ľubovňa, ktorý bol vlani veľmi silno zasiahnutý povodňami. Starostovia obcí si toto opatrenie pochvaľujú, v každej obci sa takto zamestnalo okolo desať, pätnásť dlhodobo nezamestnaných. A znova, je to projekt, ktorý dáva zmysel. Ďakujem za otázku.
S. Janiš, poslanec: (2010-06-10):
Dámy a páni, ja nerozumiem jednému ani spravodajcovi, ani vám, Smeru, prečo vám robí problémy vsunúť, aby tie 4 mil. eur išli ľuďom. Čo vám v tom bráni, aby išli tieto peniaze od politických strán, tých 0,25 % ľuďom? Prečo to chcete hnať cez nejaké firmy? To chcete polovičku z toho urvať do kasy Smeru? Alebo ako mám rozumieť tomu? Však dajte to rovno týmto ľuďom. Máte na to mechanizmus, ako sa to prerozdeľuje. V čom máte problémy s tým? A nás tu obviňujete, že nechceme dať ľuďom peniaze? Veď my nemáme problémy s tým, ale vy máte problémy dať peniaze ľuďom. A chcete to hnať cez svojich županov, cez svoje firmy, bez tendrov, pričom ľuďom nechcete dať nič.
Krajkovič, Mikuláš, poslanec NR SR (2016-10-25):
Takže tým sme hlasovali o všetkých pozmeňujúcich a doplňujúcich návrhoch. Pán podpredseda, mám splnomocnenie gestorského výboru dať návrh, aby sme pristúpili k tretiemu čítaniu ihneď. Dajte, prosím, o tom hlasovať.
J. Ivančo, poslanec: (2009-11-04):
Čo sa týka normatívu na žiakov, ja som nepovedal, že sa priemerný normatív na žiaka zníži v roku 2010, on sa nezníži, on sa o 41 eur zvýši, pán minister, a vy to viete. Problém je v tom, že školský zákon zaťažil školy tým, že im dal znížiť počet žiakov v triede a na jednu triedu, na jednu triedu aj pri tom vyššom normatíve dostane táto trieda o 140 000 Sk ale menej, lebo štyria žiaci už tam nemôžu sedieť. A to sú presné výpočty. A keď si sadneme na dobrú kávu, tak vám ich môžem ukázať. Posledná vec. Tu donekonečna omieľame tvrdenie, že sa neznižujú výdavky štátneho rozpočtu na regionálne školstvo. Nie je to normálne, toto donekonečna opakovať, keď jednoduchá tabuľka to hovorí, keď v roku 2009 to bolo 1,208 mld., v roku 2010 je to 1,204 mld. Ja nerozumiem, ako niekto môže hovoriť, že sa to zvyšuje, keď sa to o rovných 106 mil. znižuje. A záver, už nepoviem, lebo musím končiť.
Valášek, Tomáš, poslanec NR SR (2023-02-01):
Vďaka. Pán poslanec Gyimesi, ja rozumiem tomu, že včera sme odsúhlasili predčasné voľby a už si tu nacvičujete kampaň, ktorou budete obehávať, ktorou budete obehávať najbližších pár mesiacov Slovensko. Škoda len, že ste si neprečítali samotný návrh zákona a že ste tým pádom boli odtrhnutý od reality. Tento zákon, dámy a páni, nerobí nič viac, nič menej, on má asi tri alebo štyri riadky, než to, že potvrdzuje rozhodnutie, ktoré už raz prijala, mimochodom, táto vtedy ešte štvorkoalícia v roku 2020. Vtedy sme sa uzniesli úplne v súlade s Ústavou Slovenskej republiky, že nie je normálne, aby sa na Slovensku pomenuvávali ulice či námestia po predstaviteľoch fašistických režimov či iných totalitných režimov, ktoré zabíjajú ľudí a majú krv na rukách. Veď to je predsa v našom DNA, o tom je Slovensko, toto máme priamo v ústave. Bohužiaľ, v tom roku 2020 sme nedotiahli tú domácu úlohu celkom do konca. Ostala tam tá prešmyčka, že obce pomenované pred rokom 2020 sa nemusia, si nemusia meniť názvy. Aj na to sa odkazuje obec Varín v tom, že stále obhajuje Tisa, vojnového zločinca, ako meno, ktoré si nesie hrdo na svojej ulici. (Reakcie z pléna.) A jediné, čo meníme týmto návrhom zákona, je, že rušíme túto výnimku. A robíme tak presne v súlade s rozhodnutím ešte, opäť, ešte raz, bývalej štvorkoalície z roku 2020 a v súlade so všetkým, k čomu sme sa v roku 1993 pri písaní ústavy prihlásili. Čiže, dámy a páni, to rozhodnutie pred vami je veľmi jednoduché. Ak chcete, aby sme boli moderná európska krajina, ktorá sa hlási k princípom, ku ktorým, ktoré sú priamo zakotvené v našej ústave, hlasujte za tento zákon. A ak sa chcete hlásiť ako títo páni vľavo k fašistom a k Tisovi, nech sa páči, kľudne sa zdržte alebo hlasujte proti. (Ruch v sále.)
Žiga, Peter, podpredseda NR SR (2024-09-25):
Vážené panie poslankyne, vážení páni poslanci, zvolávam poslanecké grémium na 10.45 h. Dovtedy máme prerušené rokovanie. (Prerušenie rokovania o 10.17 hodine.) (Pokračovanie rokovania o 11.18 hodine.)
Grendel, Gábor, podpredseda NR SR (2022-12-20):
Ďakujem pekne. Prerušujem rokovanie o tomto bode programu. Teraz pokračujeme prvým čítaním o vládnom návrhu zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Vládny návrh zákona je pod tlačou 1338. Návrh na jeho pridelenie na prerokovanie výborom je v rozhodnutí č. 1394. Prosím opäť pána podpredsedu vládu a ministra financií Slovenskej republiky Igora Matoviča, aby vládny návrh zákona uviedol.
Laurenčík, Milan, podpredseda NR SR (2021-10-21):
Pán minister, nech sa páči.
D. Čaplovič, podpredseda vlády SR: (2010-02-03):
Návrh bol prerokovaný vo výboroch či už pre hospodársku politiku, v ústavnoprávnom výbore, pre verejnú správu a regionálny rozvoj ako v gestorskom výbore a vo výbore pre financie, rozpočet a menu so súhlasným stanoviskom a kladným prijatím pozmeňujúceho návrhu, ktorý spresňuje predkladaný návrh zákona. Opätovne si dovolím uviesť, že cieľom tejto navrhovanej novely, a tak sme ju aj prezentovali v jednotlivých výboroch a pri obhajovaní tejto našej legislatívnej iniciatívy, je upraviť ustanovenie platného zákona č. 528/2008 Z. z. o pomoci a podpore poskytovanej z fondov Európskeho spoločenstva v znení zákona č. 266/2009 Z. z. predovšetkým na základe podnetov, ktoré sme získali za ten rok a dačo viac z praxe. Upravujú sa ustanovenia v oblasti finančného riadenia, poskytovania pomoci a podpory. Navrhovaná novela zákona dopĺňa do platného zákona ustanovenia týkajúce sa výkonu kontroly projektu riadiacim orgánom, a to na základe čl. 60 nariadenia Rady Európskeho spoločenstva č. 1083/2006 a čl. 13 nariadenia tejto Rady Európskeho spoločenstva č. 1828/2006. Na predkladanú novelu zákona č. 528/2008 Z. z. nadväzuje návrh novely zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov. Vzhľadom na to, že predkladaná novela zákona č. 528/2008 Z. z. o pomoci a podpore poskytovanej z fondov Európskeho spoločenstva v znení zákona č. 266/2009 Z. z. upravuje systém riadenia a kontroly pomoci poskytovanej z fondov Európskeho spoločenstva a upravuje činnosť a zodpovednosť ministerstva financií ako orgánu auditu vo vzťahu k jeho úlohám definovaných konkrétne v § 10 zákona č. 528/2008 Z. z. je súčasťou novely tohto zákona, je novela zákona č. 502/2001 Z. z., ktorá vyplynula najmä z požiadaviek legislatívy Európskej únie na programovacie obdobie čerpania európskych fondov v tom novom období v rámci Národného strategického referenčného rámca na roky 2007 až 2013, ktorým sa zvyšujú požiadavky na výkon predovšetkým auditu. Myslím si, že je to správne rozhodnutie, aby práve audit už priebežne počas schvaľovacieho procesu a realizácie vedel veľmi striktne zasiahnuť a odstrániť mnohé nedostatky, ku ktorým sa potom vraciame po mnohých rokoch a sú s tým, samozrejme, len problémy. Vážený pán podpredseda Národnej rady, vážené dámy, vážení páni, na záver chcem zdôrazniť, že som presvedčený, že predkladaná novela posunie systém riadenia a kontroly fondov Európskeho spoločenstva vpred a vytvorí pre všetky subjekty zainteresované do čerpania prostriedkov poskytovaných Slovenskej republike z fondov Európskeho spoločenstva ešte stabilnejší a transparentnejší rámec a že umožní, aby mohli byť projekty realizované efektívne, bez zbytočnej byrokracie, o čo sa, samozrejme, aj snažíme a s čo najväčším úžitkom pre všetkých občanov Slovenska. Vážené panie poslankyne, vážení páni poslanci, ďakujem vám za pozornosť, verím vo vašu podporu pri schvaľovaní tejto novely zákona v druhom a treťom čítaní a uchádzam sa o vašu podporu. Ďakujem vám veľmi pekne.
Ritomská, Mária, poslankyňa NR SR (2013-09-06):
Ďakujem za slovo. By som si dovolila kolegovi Sulíkovi takú poznámku povedať. Ste ma oslovili tou priamou demokraciou, pretože vlastne ja takisto som nezávislá poslankyňa. A vlastne mala som možnosť sledovať tú kampaň poslednú, pomocou ktorej sa dostávajú poslanci sem do parlamentu, je predovšetkým dôležité, že občan toto všetko sleduje a vidí tie bilbordy, ktoré ho vlastne oslovujú, takže vlastne tým, že tieto bilbordy sú v súčasnej dobe veľmi preferované. Ja som nemala tú možnosť sa dostať sem pomocou bilbordov, ale podľa mojich skúseností, som išla priamo za občanom. Tak ako povedal aj kolega Fronc, dnes už tí voliči chcú kontakty priamo aj s poslancom parlamentu. Takže je veľmi dobré sa venovať tej priamej demokracii, stále to zdokonaľovať a stále to prehlbovať, aby sme vlastne mohli byť súčasťou teda celej tej krajiny a mohli reprezentovať veľmi dôkladne aj tie záujmy voličov a, ak teda prijmeme aj ten zákon, aby tu bola nejaká tá spätná väzba s tými zákonmi, ktoré navrhujú aj priamo poslanci, aby sa mohli voliči pýtať: „Prečo ste tento zákon urobili? Čo vlastne tento zákon priniesol? Ako sa vlastne tento zákon má vykladať?" Totiž prax je veľmi zlá, že nevedia vykladať štátni úradníci zákony, ktoré poslanci navrhujú. A tie zákony sú, myslím, môžu byť veľmi dobré, ale zase na druhej strane výklad práva býva veľmi rôzny. Ďakujem.
Bugár, Béla, podpredseda NR SR (2017-02-08):
Ani nemusím.
Hrnčiar, Andrej, podpredseda NR SR (2019-01-29):
Pán poslanec Poliačik.
Ivan, Miroslav, poslanec NR SR (2019-09-19):
Takže to, čo navrhujeme, je, aby sme nemuseli likvidovať viac ako 600-tisíc plechových tabuliek ročne, pretože pri každom prepise, pri ktorom nastáva zmena okresu, sa staré plechové tabuľky EČV strihajú a hádžu do kovového šrotu. V prípade, že by náš návrh prešiel, tak by si pôvodný majiteľ z vozidla, ktoré odhlásil, napríklad, že ho predal, mohol svoje EČV ponechať a namontovať si ho na svoje nové vozidlo. Životnosť EČV je, povedzme si (zaznievanie gongu), medzi šesť alebo osem rokov, avšak časté zmeny vlastníctva motorových vozidiel zapríčiňujú, že mnohé ešte veľmi v dobrom stave tieto tabuľky končia v kovovom šrote. Namiesto jedného milióna plechových tabuliek, ktoré objednáva dnes ministerstvo vnútra, by nám stačilo objednávať 400-tisíc týchto tabuliek. A teda keď si vezmeme ten rozdiel medzi 9 miliónmi a 400-tisícmi kusov krát, už pri týchto cenách, 8,50, tak by sme mohli ušetriť vyše 5 miliónov ročne. To znamená 5 miliónov, o ktoré by sme menej, čo sa týka hodnoty, museli skladovať na dopravných inšpektorátoch a mať pripravené pre jednotlivých motoristov. V našom zákone alebo zmene zákona navrhujeme tiež, aby už nebolo potrebné meniť a prihlasovať sa respektíve so svojím vozidlom v okrese svojho trvalého pobytu alebo v okrese sídla firmy, na ktorú je evidované vozidlo. Pretože toto už dávno stratilo význam pri centrálnej evidencii vozidiel. Motorista tak, ktorý kúpi motorové vozidlo hocikde na Slovensku, by mohol ísť zaregistrovať svoje vozidlo na najbližší dopravný inšpektorát, kde by mu dali EČV také, ktoré majú momentálne na sklade, a vyhli by sme sa tak ďalším administratívnym problémom, ktoré dnes títo motoristi majú. To znamená, nemusel by si od predajcu zobrať prenosnú značku, ktorú by potom, zase po registrácii vo svojom okrese na druhom konci Slovenska musel potom posielať poštou alebo nejakým iným spôsobom, napríklad kuriérom, predajcovi automobilu. Jednoducho v ten deň by mohol si svoje vozidlo lokálne na najbližšom dopravnom inšpektoráte zaregistrovať a v ten deň aj svoju prenosnú EČV vrátiť predajcovi vozidla. Samozrejme, ako som povedal, je tu ušetrenie pre štát, ktorý by namiesto milióna mohol objednávať len 400-tisíc kusov ročne, teda viazané peniaze v oveľa nižšom objeme. Ušetril by motorista, ktorý by si nemusel kupovať zakaždým novú tabuľku EČV pri zakúpení nového vozidla, a ako som povedal, ušetrili by sme aj naše životné prostredie, lebo by nekončilo 600-tisíc plechových tabuliek v kovovom šrote ročne. To je všetko (zaznievanie gongu). Pevne verím, že zvážite tieto argumenty a podporíte tento návrh zákona a pošleme ho do druhého čítania. Ďakujem pekne za pozornosť.
Martvoň, Anton, poslanec NR SR (2015-03-19):
Ďakujem pekne, pán predseda. Vážená pani poslankyňa, no ja nevidím alebo neviem, čo sa vám zdá otázne na tom, že bolo spísané memorandum. Je to normálny štandardný proces, zvlášť pri inštitúcii, ktorú Slovenská republika neovláda, nakoľko máme menšinový podiel, a zvlášť pri inštitúcii alebo teda pri firme, ktorej hodnota pôjde už iba časovo cenou dole. Súvisí to práve s tým, že očakáva sa, že asi vstúpi štvrtý mobilný operátor na náš trh, taktiež na úseku internetu, že je veľká konkurencia. A na čo má štát držať firmu a investovať do firmy, z ktorej nemáme ani dividendy poriadne, keď zároveň ešte tá cena pôjde dole? Radšej investujme tie peniaze, ktoré môžeme ešte získať, do SPP alebo nejakej výhodnejšej a lepšej firmy, ktorá v podstate tu tvorí monopol, ako ísť a podporovať firmu, na jednej strane nad ktorou nemáme kontrolu a na druhej strane ktorej cena akcií alebo hodnota pôjde rokom a rokom dole. Čiže ja nevidím žiaden problém v tom. A to, kto vlastní Slovak Telekom, tak ako to povedal kolega Susko, to nemá vôbec vplyv na ochranu spotrebiteľa, tak ako to nemá vplyv pri tom, kto vlastní O2 alebo Orange, alebo teda iné takéto firmy, jednoducho na to sú štátne inštitúcie, ktoré zabezpečujú tú ochranu spotrebiteľa ako takého a ktoré môžu pokutovať a vstupovať do týchto priestorov. Čiže to, kto bude vlastníkom Slovak Telekomu, nemá ani najmenší vplyv na ochranu spotrebiteľa. Toľko z mojej strany.
Glváč, Martin, podpredseda NR SR (2017-12-12):
Ďakujem. Vyhlasujem všeobec... Pýtam sa, či sa chce niekto prihlásiť s faktickou. Nie. Končím možnosť prihlásiť sa a vyhlasujem všeobecnú rozpravu za skončenú. Pán navrhovateľ, asi v rozprave, v ktorej ste vystúpil sám, nezaujmete stanovisko? Pán spravodajca? Nech sa páči. (Reakcia z pléna.) Nie? Ďakujem. Prerušujem rokovanie o tomto bode programu. Teraz nasleduje prvé čítanie o návrhu poslanca Jozefa Viskupiča na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Návrh zákona má tlač 784, návrh na jeho pridelenie na prerokovanie výborom je v rozhodnutí č. 808. Dávam slovo poslancovi Viskupičovi, aby návrh zákona uviedol, nech sa páči. (Rokovanie o návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 784.)
Mazurek, Milan, poslanec NR SR (2017-06-16):
Pán poslanec Krajniak, vy ste vo svojom vystúpení spomínali, že vy vždy splníte svoje sľuby, že vždy to, čo si predsavzate, to následne aj splníte, a preto vám chcem pripomenúť jeden váš sľub, a to bolo, že keď bude pokračovať násilná integračná snaha v rámci Európskej únie zo strany Nemecka, Angely Merkelovej, tak ste sľúbili, že osobne začnete zbierať podpisy za vystúpenie z Európskej únie. A keďže táto snaha práve prebieha, tak sa teším na ten deň.
P. Hrušovský, predseda NR SR: (2004-09-23):
(Hlasovanie.) 145 prítomných, 144 za, 1 sa zdržal. Body zo spoločnej správy sme schválili.
Ďuriš Nicholsonová, Lucia, podpredsedníčka NR SR (2018-06-19):
Teraz máte možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Vyhlasujem rozpravu za skončenú. Pani navrhovateľka, záverečné slovo? Nie. Pán spravodajca? Nie. Prerušujem rokovanie o tomto bode programu. Procedurálny návrh, pán poslanec Poliačik.
Hrnčiar, Andrej, podpredseda NR SR (2018-06-13):
Štyri faktické poznámky. Nech sa páči, pán poslanec Dostál.
Jurinová, Erika, podpredsedníčka NR SR (2013-06-26):
Pán poslanec, prepáčte, iba upozorňujem, že je čas hlasovania, že či dokončíte.
Petrík, Simona, poslankyňa NR SR (2024-01-10):
Ďakujem ti, Ivan, za naozaj veľmi trefný komentár a ja by som sa teda venovala najmä tomu stavu a tej blbej nálade, o ktorej si hovoril, nálade v spoločnosti, a to nielen v týchto dňoch a mesiacoch, ale ktorá tu pretrváva už naozaj niekoľko dlhých rokov a kontinuálne sa zhoršuje. Ľudia sú frustrovaní z vysokých cien, z nízkych platov, namiesto toho, aby kvalitne žili svoje životy so svojimi rodinami, tak len prežívajú a mnohí musia mať dve-tri práce, aby svojim deťom zabezpečili dôstojné detstvo a vzdelanie. K tejto frustrácii prispievajú vo veľkej miere aj účelové vyjadrenia politikov, ktorí sú aktuálne pri moci, a to ako aj za minulej vlády, tak aj za tejto, len je to vždy k inej téme. Strany súčasnej vládnej koalície pred voľbami sľubovali novú politickú kultúru dialógu, či už s opozičnými oponentmi, ale aj s verejnosťou. Arogancia moci, úplná ignorancia všetkých, ktorí nie sú vašimi voličmi, valcovanie právneho štátu, hviezda dezinformačného webu ministerkou kultúry, tak neviem, toto je tá nová politická kultúra? No určite nie. Tak sa potom nečudujme, že ľudia na Slovensku žijú vo svojich izolovaných komunikačných svetoch a keď sa tieto svety náhodou stretnú, tak jediné, čo si vymieňajú, sú hejty a nenávisť. Je to opäť len prejav tej pretrvávajúcej frustrácie, s ktorou doteraz žiadna vláda neurobila nič. A viete, prečo? Lebo im táto nálada jednoducho vyhovuje. A pokiaľ bude vláda prichádzať s takýmito návrhmi, aké tu teraz musíme preberať, tak nič sa v tejto oblasti nezmení. Ďakujem.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 77 poslancov, zdržalo sa 60 poslancov. Konštatujem, že sme schválili vládny návrh novely zákona č. 552/2003 Z. z. o výkone práce vo verejnom záujme. Teraz, vážené kolegyne, kolegovia, budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov , tlač 728. Spoločným spravodajcom je opäť Róbert Madej z výboru pre sociálne veci. Nech sa páči, máte slovo, pán poslanec.
Kollár, Boris, poslanec NR SR (2018-11-28):
Ďakujem za faktické poznámky kolegov. Rovnako sa chcem pridať k tomu, že v prípade takejto činnosti, ja som presvedčený, že zatiaľ žijeme v parlamentnej demokracii a vláda je podriadená tomuto parlamentu, a pokiaľ si pán Pellegrini myslí, že si bude robiť, čo chce, tak je, že si bude robiť, čo chce, tak je na veľkom omyle a môže sa mu stať, že za chvíľku začneme zbierať podpisy na odvolanie ministra Lajčáka.
Žiga, Peter, podpredseda NR SR (2024-02-15):
Pán poslanec Šipoš.
Žiga, Peter, podpredseda NR SR (2024-05-10):
Na vaše vystúpenie osem faktických poznámok. Ešte pred tým, ako dám priestor na faktické poznámky, chcem upozorniť, pán poslanec Pročko, aby ste zachovávali poriadok v rokovacej sále, aby ste neporušovali rokovací poriadok, pretože podľa § 32 ods. 4 do rokovacej sály je zakázané vnášať transparenty, plagáty, letáky alebo iné obdobné vizuálne zobrazenia, zbrane, výbušniny a paralizujúce prístroje a látky. Do rokovacej sály je zakázané nosiť materiály propagujúce politickú stranu alebo politické hnutie, alebo šíriace reklamu. Do rokovacej sále je ďalej zakázané vnášať jedlo. Voči osobe, ktorá poruší niektorý z týchto zákazov, bude predsedajúci postupovať podľa odseku 2.
Jurinová, Erika, podpredsedníčka NR SR (2014-11-10):
Pán poslanec Kvasnička.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 141 poslancov, za 79, proti 16, zdržalo sa 46. Uvedený návrh sme schválili. (K spravodajkyni podišla iná poslankyňa a krátko sa spolu rozprávali. Spravodajkyňa sa otočila k predsedovi parlamentu a krátko sa s ním rozprávala mimo mikrofónu, uvedená poslankyňa prešla k predsedovi a rozprávala sa s ním. Predseda telefonoval interným telefónom. Krátka pauza.) (K predsedovi podišli ďalší poslanci vrátane spravodajkyne. Krátka pauza.) Budeme pokračovať. Nech sa páči, pani poslankyňa, máte slovo.
Frešo, Pavol, poslanec NR SR (2012-08-06):
Ďakujem veľmi pekne. Pán predseda, ja by som chcel nadviazať na pána poslanca Mihála. V podstate potvrdzuje sa stále to, čo si myslím, že je správne pri tomto zákone. Nejde o nejakú jednoduchú novelu. Ja neviem, napríklad ako by mohla byť nejaká novela o exekúciách alebo niečo podobné, čo dnes prichádza. Ide o veľmi komplexnú novelu, ktorá mala visieť na portáli právnych predpisov, nielen kvôli nejakej formalite, ale kvôli tomu, aby sa s ňou mohla odborná a, koniec koncov, aj laická verejnosť poriadne oboznámiť. To len ilustruje ďalší z dôvodov, prečo, vážené panie poslankyne, vážení páni poslanci, odmietnuť úplne jednoducho a s čistým srdcom, s čistým svedomím a v podstate v pevnej viere, že zastupujete svoje voličky, svojich voličov, odmietnuť tento návrh na skrátené legislatívne konanie. Ja si myslím, že takýto typ návrhu má miesto. A opakujem, keď sa napríklad exekúcie zvrhnú voči štátnej pokladnici, alebo má miesto, keď naozaj hrozia preukázateľne nejaké škody, ale nemá miesto, keď sa pripravuje a prijíma takto komplexná zmena, alebo ak chceme, slovami pána ministra – reforma celého sociálneho systému a penzijného systému a vôbec odvodového systému, aký tu v tejto chvíli máme. Veľmi by som sa prihováral, aj toto je v podstate moja posledná šanca pred hlasovaním, aby sme, panie poslankyne, páni poslanci, odmietli tento návrh na skrátené legislatívne konanie aj z tých dôvodov, ktoré spomínal pán poslanec Mihál, ale aj z veľmi jednoduchej úvahy, že keď sa niečo týka troch miliónov ľudí, tak nemáme právo, ani morálne, a koniec koncov ani legislatívne, prijímať niečo v takomto obrovskom chvate a vystaviť ohrozeniu, naopak, tieto tri milióny ľudí. Čiže, panie poslankyne, páni poslanci, svorne to odmietnime.